31 Malwa abo boba batūkila ku Edipito mwanda wa kukimba bukwashi,+Boba besumbidile tubalwe,+Boba bakulupile makalo a divita mwanda’po i mangimangi,Ne tubalwe twa divita* mwanda’po i tukomokomo.Ino kebatalengapo kudi Mwine Ujila wa Isalela,Kadi kebakimbengapo Yehova.2 Ino aye nandi udi na tunangu kadi ukaleta kyamalwa,Kadi ukafikidija binenwa byandi.Aye ukatamba’dyo njibo ya banonga-bibiNe boba bakwasha banonga-bibi.+3 Ino bene Edipito, i bantu bitupu, ke Lezapo;Tubalwe twabo i ngitu ke mushipiditupo.+Pakōlola Yehova kuboko kwandi,Yewa ense ukwashañana ukakukalaKadi yewa ense ukwashibwa ukapona;Abo bonso bakoneka mwa kimo.4 Mwanda Yehova waunena namino amba:“Enka mubuluminanga ntambo, ntambo mwana* mukomo, pa kikwatwa kyandi,Mu kitatyi kikongela pamo bakumbi kumutamba’dyo,Katuyulwangapo na mawi aboNansha kuzakajibwa na lunwa lwabo,Yehova wa bibumbo nandi ukatūka kulwa divitaPa Lūlu lwa Ziona ne pa mukuna wandi.5 Pamo bwa byoni bitūka, Yehova wa bibumbo nandi ukalwila Yelusalema.+Ukamulwila ne kumupandija.Ukamupandija ne kumukūla.”6 “A bantu ba Isalela, jokelai kudi Yewa omwatombokele bininge.+7 Mwanda mu dyodya difuku, muntu ne muntu ukapela baleza bandi ba bitupu ba ndalama ne baleza bandi ba olo bampikwa mvubu, balongele makasa enu na bubi.8 Mwine Ashidia ukapona ku kipete, ke kya muntupo;Kipete kikamusasamuna, ke kya muntupo.+Ukanyema pa mwanda wa kipete,Kadi bansongwalume bandi bakatūlwa ku mingilo ya kuningilwa.9 Kidibwe kyandi kikajimankana pa mwanda wa luzakalo lonka,Kadi bamfumu bandi bakatuyuka pa mwanda wa mutyi wa kiyukeno,” i Yehova unena,Wa kitōkeji* kidi mu Ziona ne nkelwa idi mu Yelusalema.
bem_Latn